Sagunt mostra la seua repulsa i condemna el presumpte assassinat masclista ocorregut a Las Palmas de Gran Canaria
06 d’abril 2020

![](/media/hsgclar5/87_c_ayuntamiento.jpg)  
  

L'Ajuntament de Sagunt, a través de l'àrea d'Igualtat, ha expressat la seua repulsa i condemna pel presumpte assassinat masclista ocorregut a Las Palmas de Gran Canaria. Esta és la segona víctima mortal de violència masclista des que va començar el confinament de la població per la crisi del coronavirus.

  

L’àrea d'Igualtat, davant esta problemàtica social, ha destacat que, «**durant la permanència de l'estat d'alarma, en el qual el confinament és obligatori, és més necessària i més útil que mai la col·laboració ciutadana i la denúncia de les persones de l'entorn i del veïnat**». Per esta raó, Igualtat informa que qualsevol persona que sospite d'un cas de violència té en el seu deure com a ciutadà o ciutadana que telefonar al 016 o al telèfon d'emergències, el 112.

  

Així mateix, el departament ha recordat que el servei d'atenció a les dones, en l'Àrea d'Igualtat, es realitzarà de manera telefònica, a través del telèfon 96 265 58 89 (de 8.00 a 15.00 hores) i, a través de WhatsApp 607248363 (de 8.00 a 19.30 hores), o bé, via telemàtica en l'adreça electrònica dona@aytosagunto.es.

  

A més, des de l'Àrea d'Igualtat recorden que si alguna dona es troba en una situació d'emergència greu pot cridar al Centre de Coordinació d'Emergències 112. Si has sigut víctima d'una agressió i necessites protecció, telefona a la Policia Nacional 091 o 96 267 00 91 o a la Policia Local 092  o 96 265 54 84 o a la Guàrdia Civil al 062.

  

Finalment, si la persona necessita ajuda urgent també pot cridar al CENTRE DÓNA 24 HORES de la Generalitat Valenciana al 900 580 888. També pot telefonar al 016, ja que la crida no queda registrada en la factura ni en el dispositiu mòbil.

  

**Campanya ‘Màscara 19’**

  

Igualment és convenient destacar la campanya ‘Màscara 19’, una iniciativa que busca ajudar a les dones víctimes de violència de gènere. Quant al seu funcionament i actuació, qualsevol dona víctima de maltractaments podrà sol·licitar a les diferents farmàcies del municipi este servei demanant una màscara 19, i de manera immediata s'activarà un protocol per a mobilitzar a la Policia Nacional i Local.

  

![](/es-va/Actualidad/PublishingImages/2020/91_c_mascarillavalenciano.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/sagunt-mostra-la-seua-repulsa-i-condemna-el-presumpte-assassinat-masclista-ocorregut-a-las-palmas-de-gran-canaria/ "Facebook")
*   [](http://twitter.com/share?url=https://aytosagunto.es/va/actualitat/sagunt-mostra-la-seua-repulsa-i-condemna-el-presumpte-assassinat-masclista-ocorregut-a-las-palmas-de-gran-canaria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-mostra-la-seua-repulsa-i-condemna-el-presumpte-assassinat-masclista-ocorregut-a-las-palmas-de-gran-canaria/ "Linked In")
*   [](mailto:?body=https://aytosagunto.es/va/actualitat/sagunt-mostra-la-seua-repulsa-i-condemna-el-presumpte-assassinat-masclista-ocorregut-a-las-palmas-de-gran-canaria/)